'Tweelingkomete' skuur by aarde verby | Maroela Media
'n Uitbeelding van die aarde met die maan se wentelbaan, met die bane van die twee komete Grafika: Nasa
Die eerste, 252P/LINEAR, het gister verby die aarde geblits, en sy maat, P/2015 BA14, sal vandag verby ons skuur. Gelukkig is die "naby" in astronomiese sin, baie ver. Die eerste komeet sal sowat 5,5 miljoen kilometer van die aarde verbytrek, en sy maat 3,7 miljoen kilometer. Dis die naaste wat 'n komeet in byna 250 jaar aan die aarde sou gekom het en die naaste vir minstens die volgende 150 jaar. Dis egter te ver om met die blote oog gesien te word, maar bied aan wetenskaplikes 'n unieke geleentheid om te probeer vasstel of die twee komete eens op 'n tyd net een komeet was.